15.07.2022.

**Informācija par latviešu valodas un literatūras valsts 49. olimpiādes tēmām**

Latviešu valodas un literatūras 49. olimpiādes 8. un 9. klases izglītojamiem ieteicamie literatūras darbi ir:  Luīzes Pastores piedzīvojumu stāsts “Laimes bērni” un Kristas Burānes dokumentālās dzejas izrādē “Netikumīgie” (Dirty Deal Teatro) izmantotās dzejas apkopojums “Netikumīgie” (dzejnieki – Marija Luīze Meļķe, Kirils Vilhelms Ēcis, Raimonds Ķirķis, Agnese Krivade, Kārlis Vērdiņš). Abi darbi iekļauti arī “Bērnu, jauniešu un vecāku žūrijas” 2022. gada kolekcijā. Grāmata “Laimes bērni” šogad saņēmusi Starptautisko Boloņas *bērnu* grāmatu tirgus balvu Bologna Ragazzi Award.

11. - 12. kl. izglītojamiem olimpiādes tēma – modernists Linards Tauns un viņa kopotās dzejas grāmata “Dzeja” (sastādījis Kārlis Vērdiņš). Dzejnieks Linards Tauns ir neformālās 20. gs. 50. un 60. gadu Ņujorkas latviešu trimdas dzejnieku un mākslinieku grupas “Elles ķēķis” dvēsele, kuram 2022. gada 13. oktobrī aprit 100 gadu. Sērijā “Vajadzīga grāmata. Elles ķēķis” apkopoti neformālās kopienas literātu darbi.

Piedāvātie literatūras darbi paredzēti olimpiādes dalībniekiem, lai atbalstītu viņu gatavošanos kvalitatīvai dalībai olimpiādē. Detalizēts ieteicamās literatūras un informācijas avotu saraksts tiks publicēts līdz 2022. gada oktobrim.

Olimpiādes tiek organizētas ESF projektā “Nacionāla un starptautiska mēroga pasākumu īstenošana izglītojamo talantu attīstībai”, projekta numurs 8.3.2.1/16/I/002.



Papildu informācija:
Agnese Vovčenko
Koordinatore mācību olimpiāžu nodrošināšanas jomā